પ્રોફેસર પ્રિયકાન્ત બધી જ રીતે રંગીન મિજાજની વ્યક્તિ છે, પણ વાઇફ મંજુ બધી રીતે સીધી છે. પ્રોફેસરની રંગીનિયતને લીધે જ એવી પરિસ્થિતિ સર્જાય છે કે મંજુ તેના પર એકધારો અને વાતે-વાતે શક કર્યા કરે છે. જોકે પ્રોફેસર પોતાની સ્માર્ટનેસ વચ્ચે બચી જવાનું કામ કરતા રહે છે, પણ એક દિવસ પ્રોફેસરની બુકમાંથી એક છોકરીનો ફોટો મંજુના હાથમાં આવી જાય છે. વાત હજી આગળ વધે એ પહેલાં તો પ્રોફેસર એ જ છોકરીને તેના ઘરે રહેવા માટે પણ લઈ આવે છે. મંજુ માટે આ વાત વધારે શક ત્યારે જન્માવે છે જ્યારે એ છોકરીની પાછળ બીજો એક છોકરો પણ ઘરમાં રહેવા આવી જાય છે. પરિસ્થિતિમાં નિતનવા ગોટાળા અને શંકાઓ શરૂ થાય છે અને એની વચ્ચે ધમાલ વચ્ચે ઘરમાં આવેલો પ્રોફેસરનો ભત્રીજો પણ જાતજાત ને ભાતભાતની મિસઅન્ડરસ્ટૅન્ડિંગ ઊભી કરાવવાનું કામ કરે છે. પ્રોફેસરનું કૅરૅક્ટર સિદ્ધાર્થ રાંદેરિયા કરે છે તો નાટકમાં તેમની સાથે તેજલ વ્યાસ, હિતેશ ઉપાધ્યાય, માર્ગી કુલકર્ણી, જિતેન્દ્ર સુમરા, સમીર ગૌરવ અને જય દેસાઈ છે.